Eduard Päll

"Siim Sepik" suunab siia. Eesti advokaadi kohta vaata artiklit Siim Seppik. Hugo Angervaks (õieti Eduard Päll; 15. september 1903 Koosa, Kavastu vald – 13. juuni 1989 Tallinn) oli Eesti NSV riigitegelane, kirjanik ja keeleteadlane, Eesti NSV Teaduste Akadeemia liige (1961). Ta oli aastatel 1940–1941 Tallinnas EKP Keskkomitee häälekandja ajalehe „Kommunist” peatoimetaja asetäitja, 1943–1947 EKP Keskkomitee (propaganda)sekretär ja EK(b)P KK propaganda-ja agitatsiooni osakonna juhataja ja 1947–1950 Eesti NSV Ülemnõukogu Presiidiumi esimees. Kõrvaldati pärast EKP Keskkomitee VIII pleenumit ametist, süüdistatuna kodanlikus natsionalismis ja töötas 1950–1955 Tallinna Pedagoogilise Instituudi eesti keele ja kirjanduse kateedri juhatajana, Eesti NSV Teaduste Akadeemia korrespondentliikmeks valiti 1961. aastal eesti keele alal. 1955–1968 oli ta Eesti NSV Teaduste Akadeemia Keele ja Kirjanduse Instituudi direktor ja 1968–1973 Eesti NSV Teaduste Akadeemia Ühiskonnateaduste Osakonna akadeemiline sekretär. 1929. aastal lõpetas ta Herzeni-nimelise Leningradi Riikliku Pedagoogikainstituudi ning töötas seejärel keeleteaduse alal mitmes teadusasutuses. Ta avaldas Leningradis jutukogu "Kuues lint" (1931) ja pseudonüümi Siim Sepik all följetone. Keeleteaduses uuris ta eesti keele süntaksit. Samuti on ta uurinud kirjandusajalugu. 1940–1941 oli ajalehe Kommunist peatoimetaja asetäitja, 1941–1943 Eesti NSV RKN esimehe asetäitja 1943–1947 EK(b)P KK sekretär, 1947–1950 Eesti NSV Ülemnõukogu Presiidiumi esimees, 1948–1951 EK(b)P KK liige, 1946–1954 NSV Liidu Ülemnõukogu saadik, 1947–1951 Eesti NSV Ülemnõukogu saadik. Hugo Angervaksa nime all avaldas ta publitsistliku kallakuga luulet, lühiproosat ja kaks romaani. Kuues lint : [jutustus] / (Leningrad : Külvaja, 1931) Kahekümneviiele Isborskis tapetule : Eestimaa ametiühisuste I kongressi saadikud / toimetanud Eesti Proletaarsete Kirjanikkude Assotsiatsioon ; kaas: A. V. (1931), Autorid: Peno Alnovo, Hugo Angervaks, August Lukin, Peeter Meisel, Arnold Terijõe, M. Väinalo Me uue ilma ehitame... : koguteos Oktoobrirevolutsiooni 15. aastapäevaks / Eesti Nõukogude Kirjanikkude Orgbüroo (Leningrad : Külvaja, 1932) Meie homme : Virumaa kunsti- ja kirjanduse album 1934 / (Rakvere : ÜENÜ Virumaa keskkorraldus, 1934 (Narva : Põhja Eesti)), toimetus: Arnold Aru, Hugo Viires ja Valdur Mustel ; kaas: Guido Mamberg Luuletused / Felix Kotta, Leopold Saarts, Hugo Angervaks, Peno Alnovo (Moskva ; Leningrad : Välismaatööliste Kirjastusühisus NSV Liidus, 1935 (Leningrad : Külvaja)) Mister Twister / S. Marschak ; tõlkinud Hugo Angervaks (Moskva ; Leningrad : Välismaatööliste Kirjastusühisus NSV Liidus, 1935) Illustratsioonid Valentin Lebedev Muinasjutud / vennad Grimmid ; Aleksandr Vvedenski ümberjutustus, Samuil Marschaki üldredaktsioon, Hugo Angervaksa tõlge (Moskva ; Leningrad : Välismaatööliste Kirjastusühisus NSV Liidus, 1936 (Leningrad : Külvaja)) Münhauseni seiklused / E. Raspe ; lastele ümber jutustanud K. Tshukovski ; Hugo Angervaksa tõlge (Moskva ; Leningrad : Välismaatööliste Kirjastusühisus NSV Liidus, 1936 (Leningrad : Külvaja)) Gustav Dore illustratsioonid Tartarin Tarasconist : romaan / A. Daudet ; tõlkinud H. Angervaks (Moskva ; Leningrad : Välismaatööliste Kirjastusühisus NSV Liidus, 1937 (Leningrad : Külvaja)) Eesti nõukogude kirjanike fašismivastane miiting : Moskvas 1. novembril 1942. a. (Moskva : Võõrkeelse Kirjanduse Kirjastus, 1942 (Moskva : Искра революции)) Võitluse radadel : koguteos / toimetanud Oskar Urgart : (Moskva : Võõrkeelse Kirjanduse Kirjastus, 1942 (Moskva : Искра революции)) esikaas: Richard Sagrits, initsiaalid ja lõppvinjetid: Adamson-Eric jt., kaas: Ferdi Sannamees Hommik. Sulejoonistusi Raeverest : [novell] (Tallinn : Eesti Riiklik Kirjastus, 1959) Kujundanud: Rudolf Pangsepp Vanad kased : [luuletused] / (Tallinn : Eesti Riiklik Kirjastus, 1960) Illustratsioonid: Esko Lepp, Heino Kersna Kelk soo peal : [romaan] / (Tallinn : Eesti Raamat, 1969) Kujundanud Marje Üksine Sõjasarv : [luuletused] / Paul Rummo, Ralf Parve, Hugo Angervaks, Juhan Smuul, Aira Kaal, Minni Nurme, Debora Vaarandi, Ilmar Sikemäe; koostanud Endel Sõgel : (Tallinn : Eesti Raamat, 1970), kujundanud Alo Hoidre Eesti nõukogude kirjanduse noorusmailt : (Tallinn : Eesti Raamat, 1973) Eessõna Endel Sõgel, kaas: Silvia Liiberg Kaks tamme ja pihlakas : [jutustused] / (Tallinn : Eesti Raamat, 1973) kaas: Marje Üksine Inimese avastamine : [luuletused] / (Tallinn : Eesti raamat, 1976) Kujundanud Illimar Paul Helisevad avarused : [novell] / (Tallinn : Eesti Raamat, 1978) Kujundanud: Villu Toots – Raamat räägib Vabadussõjast punaste vaatenurgast. Valgeid on nimetatud karjaks argadeks rottideks Hiline rändaja : [luuletused ja poeem] / (Tallinn : Eesti Raamat, 1983) Kujundus: Eve Viidalepp Kuldnokkade aegu : [novellid] / (Tallinn, Eesti Raamat, 1980) Kujundanud Henno Käo Must kajakas : [romaan] / (Tallinn : Eesti Raamat, 1987) Kujundanud Linda Elken Ajaproov : (Tallinn, Eesti Riiklik Kirjastus, 1957), Kujundanud: Valentin Vare Muumia : (Tallinn, Eesti Riiklik Kirjastus, 1961), Illustraator: Jaan Jensen Art 80 Eesti NSV teenelise teadlase aunimetuse andmise kohta. Päll, Eduard Nikolai p. — filoloogiakandidaat, Eesti NSV Teaduste Akadeemia ühiskonnateaduste osakonna akadeemik-sekretär. Eesti Nõukogude Sotsialistliku Vabariigi Ülemnõukogu ja Valitsuse Teataja, 7. veebruar 1969 Nr. 7 (172) Eduard Päll Eesti biograafilises andmebaasis ISIK